Gymnázium Jána Papánka, Vazovova 6, Bratislava 81107

PhDr. Milada Nemčická

**ZBIERKA AKTIVÍT GLOBPRO**



2022

Učebný predmet Global project (GlobPro) je zaradený medzi povinné predmety v učebnom pláne nášho gymnázia pre 5 ročné bilingválne štúdium. Vyučuje sa v anglickom jazyku od školského roka 2020⁄2021 od druhého po piaty ročník v celkovej hodinovej dotácii 12 vyučovacích hodín za štúdium.

Štruktúrovanosť predmetu (skladá sa z oblastí dejepisu, geografie, biológie, ekológie, európskej kultúry) a jeho obsahová náplň je výsledkom spolupráce učiteľov zaradených do projektu [GLOBAL HEALTH CHALLENGES](http://ec.europa.eu/programmes/erasmus-plus/projects/eplus-project-details-page/?nodeRef=workspace://SpacesStore/1e5b3e60-5a87-4c28-8ccc-92771915e5e9).

Učebné texty pre tento predmet boli vypracované v anglickom jazyku. Pri výučbe predmetu Global project sa používa jedna z najprogresívnejších metód vyučovania cudzích jazykov - CLIL.

Ukážky z predmetu Global project:

**Globálne postoje a vzťahy**

Vek študentov: 16-17

Level ovládania anglického jazyka: B1-B2

Téma **Mládež a jej svet: postoje, konanie a vzťahy** podľa cieľových požiadaviek statpedu na úrovni C1 <https://www.statpedu.sk/files/articles/nove_dokumenty/cielove-poziadavky-pre-mat-skusky/nove/anglicky-jazyk-c1.pdf>

Cieľové kompetencie: všeobecné kompetencie – sociokultúrne vedomosti, interkultúrne povedomie, postoje a motivácia

Globálne zručnosti: žiak vie uskutočniť spoločnú diskusiu a rozhodovací proces v spolupráci s ostatnými žiakmi v skupine

Prvá časť (15 minút):

Úvodná aktivita:

Každý žiak dostane neúplnú tabuľku so slovnou zásobou, ktorá súvisí s témou hodiny. Úlohou žiakov je doplniť komplet tabuľku s chýbajúcimi slovami tak, že opisným spôsobom vysvetľujú partnerovi chýbajúce slová a jeho/jej úlohou je ich uhádnuť a správne dopísať do tabuľky. Žiaci si môžu navzájom pomôcť tým, že povedia partnerovi o aký slovný druh ide (podstatné meno, sloveso a pod.)

|  |  |
| --- | --- |
| oppression |  |
|  | privilege |
| sexism |  |
|  | racial |
| unfair |  |
|  | treatment |
| ageism |  |
|  | ableism |
| minority |  |
|  | equality |
| rights |  |
|  | cruel |
| democracy |  |
|  | welfare |
| prejudice |  |
|  | judge |
| cosmopolitan |  |
|  | discrimination |
| stigmatization |  |
|  | presume |

1. Žiaci uvidia vypísané dve slová *privilege* (*privilégium)* a *oppression* (*utláčanie),* žiaci pracujú vo dvojiciach a prichádzajú s prvými nápadmi aké privilégia majú rôzne skupiny ľudí alebo naopak iné skupiny ľudí, ktoré sú utláčané

Napríklad: privilege – special rights, protection, oppression – unfair or cruel treatment by a powerful group etc.

Žiaci majú stanovený čas na brainstorming, učiteľ žiakov monitoruje a prípadne pomáha so slovnou zásobou ak je to nevyhnutné. Žiaci si svoje myšlienky vo dvojici zdieľajú a vypisujú si ich.

Vizuálny podnet:

Zdroj: google

1. Žiaci dostanú citáty o rôznych typoch privilégií, ktoré sa snažia spojiť s definíciami

a následne ich porovnávajú s vypísanými príkladmi z časti *a* (pozri hore)

Napríklad: *sexism, socioeconomic privilege, passport privilege, ageism, ableism* etc.

Druhá časť (20 minút)

1. Žiaci dostanú informáciu, že sa budú hrať hru, ktorá sa volá „*Privileges for Sale“*

Cieľom tejto aktivity je pochopiť alebo uvedomiť si ako sa cítia ľudia, ktorí privilégia majú a naopak tí, ktorým sú privilégiá odopreté.

1. Žiaci dostanú zoznam 10 privilégií a v skupine sa majú dohodnúť a vybrať privilégiá na základe virtuálnej sumy peňazí, ktorú dostanú od učiteľa. Každé privilégium má určitú hodnotu a rozpočet skupiny je obmedzený. Žiaci majú čas, aby sa dohodli a vybrali, ktoré privilégiá si chcú „kúpiť“ a svoj výber a dôvody výberu vysvetlia ostatným žiakom v triede.

Tretia časť (10-20 minút)

1. Prvá možnosť: Žiaci majú v poslednej tretej časti za úlohu vytvoriť dve myšlienkové mapy – 1. my privileges, 2. my oppressions, minimálne 3 až 5 príkladov z každého.
2. Druhá možnosť: žiaci pracujú v obmenených skupinách a navrhujú riešenia na základe príkladov *„oppressions“* z prvej časti (brainstorming part) tejto aktivity.

Záver:

Vybrané aktivity a metódy výučby sú ukážkou ako možno spracovať časť danej témy v konkrétnom kontexte (v tomto prípade *Privileges and Oppressions*), žiaci vďaka vybraným aktivitám posilňujú sociokultúrne vedomosti a postoje. Navyše rozvíjajú spoluprácu, komunikáciu v skupine a prostredníctvom spolupráce majú priestor pre toleranciu a empatiu.


Slovná zásoba nie je izolovaná, ale je prirodzene integrovaná v kontexte, čo žiakom umožňuje jej ľahšie zapamätanie a použitie v budúcnosti.

**Speaking and writing frames**

Materiály ktoré podporujú a zjednodušujú rozprávanie a písanie, poskytujú štruktúry viet, jazykové štruktúry a slovnú zásobu pre študentov cudzieho jazyka v rámci kontextu.

Poznáme rôzne typy rámcov (frames):

* Začiatky viet, kde študent dostane prvé slovo alebo frázu: *‘****The most unforgettable experience in my life was when ... ‘, ‘Yesterday ... ‘***
* Vetné rámce, kde sú zahrnuté potrebné štruktúry a medzerami, ktoré majú byť doplnené (pozri obrázok)



* Začiatky odsekov, ktoré poskytujú podporu napríklad pri písaní rôznych žánrov. Žiaci dostanú podnet v podobe začiatkov viet ako napríklad: *‘****I learnt that…’ ‘One thing I discovered was…’, ‘I found out that…’, ‘First of all…‘, ‘In conclusion…‘***
* Slovné spojenia a frázy pre konkrétne jazykové funkcie, ktoré pomôžu žiakovi zorganizovať si myšlienky, naštartovať konverzáciu a pod. napríklad pri parafrázovaní: ***‘Put another way, you’re saying…‘,*  *‘So you’re saying that…‘,*  *‘Is it fair to say that you believe…‘***